CELEX: 32015D1159
Language: et
Date: 2015-07-13 00:00:00
Title: Komisjoni rakendusotsus (EL) 2015/1159, 13. juuli 2015, Hispaania võetud meetme kohta keelata Varo Belgiumi toodetud nurklihvija turule laskmine kooskõlas Euroopa Parlamendi ja nõukogu direktiiviga 2006/42/EÜ (teatavaks tehtud numbri C(2015) 4664 all) (EMPs kohaldatav tekst)

15.7.2015   
            
            
               ET
            
            
               Euroopa Liidu Teataja
            
            
               L 187/86
            
         KOMISJONI RAKENDUSOTSUS (EL) 2015/1159,
   13. juuli 2015,
   Hispaania võetud meetme kohta keelata Varo Belgiumi toodetud nurklihvija turule laskmine kooskõlas Euroopa Parlamendi ja nõukogu direktiiviga 2006/42/EÜ
   
      
         (teatavaks tehtud numbri C(2015) 4664 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. mai 2006. aasta direktiivi 2006/42/EÜ, mis käsitleb masinaid ja millega muudetakse direktiivi 95/16/EÜ, (1) eriti selle artikli 11 lõiget 3,
   ning arvestades järgmist:
   
               (1)
            
            
               Hispaania teatas komisjonile meetmest, millega keelatakse Varo Belgiumi toodetud nurklihvija Powerplus mudeli POWX060 turule laskmine.
            
         
               (2)
            
            
               Nurklihvija kandis CE-märgist vastavalt direktiivile 2006/42/EÜ.
            
         
               (3)
            
            
               Meede võeti põhjusel, et nurklihvija ei vastanud direktiivi 2006/42/EÜ I lisa punktides 1.3.2 („Purunemisoht töötamise ajal”), 1.7.3 („Masina märgistus”) ja 1.7.4.2 („Kasutusjuhendi sisu”) esitatud olulistele tervisekaitse- ja ohutusnõuetele, kuna masin ei läbinud vastupidavuskatset, mille käigus lagunes ketta kaitse, mistõttu on oht, et see paiskub suure hooga vastu tööriista kasutajat.
            
         
               (4)
            
            
               Teatele oli lisatud Madridis asuva asutuse Laboratorio de Maquinas y Mecanismos kontrolliaruanne.
            
         
               (5)
            
            
               Komisjon kirjutas tootjale ja turustajale ning palus neil esitada märkused Hispaania võetud meetme kohta. Tootja märkis oma vastuses, et toode on turult vabatahtlikult kõrvaldatud ning et uute toodete suhtes on võetud parandusmeetmed.
            
         
               (6)
            
            
               Olemasolevatest dokumentidest ning huvitatud isikute esitatud kommentaaridest ja võetud meetmetest selgub, et nurklihvija Powerplus mudel POWX060 ei vasta direktiivis 2006/42/EÜ sätestatud olulistele tervisekaitse- ja ohutusnõuetele. Seega on asjakohane pidada Hispaania võetud meedet põhjendatuks,
            
         ON VASTU VÕTNUD KÄESOLEVA OTSUSE:
   Artikkel 1
   Hispaania võetud meede, millega keelatakse Varo Belgiumi toodetud nurklihvija Powerplus mudeli POWX060 turule laskmine, on põhjendatud.
   Artikkel 2
   Käesolev otsus on adresseeritud liikmesriikidele.
   
      Brüssel, 13. juuli 2015
      
         
            Komisjoni nimel
         
         
            komisjoni liige
         
         Elżbieta BIEŃKOWSKA
      
   
   
      (1)  ELT L 157, 9.6.2006, lk 24.